User:Mishi ny/sandbox

स्टीफन हैल ने 1981 में हाइडलबर्ग यूनिवर्सिटी में अध्ययन शुरु किया जहां से 1990 में उन्हें फिज़िक्स (भौतिकशास्त्र) में डॉक्टरेट की उपाधि प्राप्त हुई। उनके शोध सलाहकार (गाइड) सॉलिड स्टेट भौतिकशास्त्री सिगफ्रेड हनक्लिंगर थे। उनके शोध का विषय था—इमेजिंग ऑफ ट्रांसपेरेंट माइक्रोस्ट्रक्चर्स इन ए कनफोकल माइक्रोस्कोप। इसके बाद कुछ समय तक स्टीफन स्वतंत्र रूप से कनफोकल माइक्रोस्कोपी में गहराई के विश्लेषण पर शोध करते रहे जिसे बाद में 4 पी आई माइक्रोस्कोप के नाम से जाना गया। इस अन्वेषण में दो बेहद करीबी वस्तुओं (ऑब्जेक्ट) को अलग करके देखने की संभावना विकसित की गई, जो माइक्रोस्कोप का एक बेहद महत्वपूर्ण पहलू है।

1991 से 1993 तक हैल ने हाइडलबर्ग स्थित यूरोपियन मौलिक्यूलर बॉयोलोजी लेबोरेटरी में काम किया, जहां वे 4 पी आई माइक्रोस्कोप के सिद्धांतों का प्रदर्शन करने में सफल रहे। 1993 से 1996 तक वे टर्कु यूनिवर्सिटी (फिनलैंड) के मेडिकल फिज़िक्स विभाग में बतौर ग्रुप लीडर (प्रमुख) कार्यरत रहे, जहां उन्होंने उत्प्रेरक इमिशन को कम करने वाली एस टी इ डी माइक्रोस्कोपी के सिद्धांतों को विकसित किया।

1993 से 1994 तक स्टीफन हैल ऑक्सफोर्ड यूनिवर्सिटी (इंग्लैंड) में छः महीने तक बतौर विज़िटिंग साइटिंस्ट (वैज्ञानिक) भी कार्यरत रहे। उन्हें फिज़िक्स में अपना हैबिलिटेशन हाइडलबर्ग यूनिवर्सिटी से 1996 में प्राप्त हुआ। 15 अक्टूबर 2002 को हैल मैक्स प्लैंक इंस्टीट्यूट फॉर बॉयोफिज़ीकल कैमिस्ट्री के डायरेक्टर बने और उन्होंने नैनो बायोफोटोनिक्स विभाग की स्थापना की।

वर्ष 2003 से स्टीफन हैल जर्मन कैंसर रिसर्च सेंटर (हाइडलबर्ग) के ऑप्टिकल नैनोस्कोपी डिवीज़न के प्रमुख भी हैं। स्टिम्युलेटेड इमीशन डिप्लीशन माइक्रोस्कोपी और सम्बन्धित माइक्रोस्कोपी विधियों के शोध और लगातार विकास के साथ वे ये प्रदर्शित करने में सफल रहे हैं कि फ्लोरोसेंस माइक्रोस्कोप की क्षमता को बढ़ाया जा सकता है जो पहले उपलब्ध प्रकाश की वेवेलेंथ का आधे तक ही सीमित था (> 200 नैनोमीटर)। एक माइक्रोस्कोप की दृश्य क्षमता उसका सबसे महत्वपूर्ण पहलू है। हैल इसे सिद्धांत और प्रयोग दोनों स्तरों पर ही प्रदर्शित करने वाले पहले वैज्ञानिक हैं। उन्होंने सिद्ध किया है कि फ्लोरोसेंस माइक्रोस्कोप की क्षमता को प्रकाश की वेवलेंथ (नैनोमीटर स्केल पर) के अनुरुप किस प्रकार इस्तेमाल किया जा सकता है।

1873 में अर्न्स्ट कार्ल एबी के शोध के बाद किसी ने इस दिशा में कार्य करने के बारे में सोचा भी नहीं था। अपनी इसी उपलब्धि और इसकी लाइफ साइसेंस और मेडिकल रिसर्च जैसे क्षेत्रों में उपयोगिता के लिए उन्हें 23 नवम्बर 2006 को दसवें जर्मन अन्वेषण/ शोध पुरस्कार (डायश्चर जुकुंफप्राइस) से सम्मानित किया गया।